Issifu Pangabu Mohammed

**Issifu Pangabu Mohammed** (ba dʋa o nɛ yʋʋm tusir, kɔbiswai nɛ pisyuobʋ nɛ ayi nwadisa atan la daba ayuobʋ, 6 March 1962) ka o an onɛ tʋm kuob nɛ gʋʋl tʋʋma (agriculturist) nɛ pɔlitis nwɛɛd bɛ Ghana. O da zien National Democratic Congress nɔba zugʋ nya ka di zieni tis Ejura-Sekyedumase constituency bɛ Ashanti Region sʋʋlim Ghana la, 4th nɛ 5th parliaments la ni Ghana 4th republic la ni.

## On siniŋ siem nɛ o sakur yɛla
Ba dʋa Mohammed nɛ yʋʋm tusir, kɔbiswai nɛ pisyuobʋ nɛ ayi nwadisa atan la daba ayuobʋ daar, (6 March 1962). O yinɛ Bawku, tenkanɛ bɛ Upper East Region sʋʋlim, Ghana. O da paami o GCE O Level secondary education yʋʋm tusir, kɔbiswai nɛ pisyɔpɔi nɛ awai la ni (1979). 

## Tʋʋma
Mohammed sʋoe ka an managing director tis Pee Farms dinɛ bɛ Ejura la.

## Pɔlitis tʋʋma
Mohammed paasnɛ National Democratic Congress ni. O da lieb wadmaan yʋʋm tusa ayi nɛ anu yʋʋmpaal nwadig la ni (January 2005) on da di vɔɔtkanɛ ka ba da maal yʋʋm tusa ayi nɛ anaasi nwadis piinɛ ayi la ni la (December 2004). O da nyaaya yaas ka lɛn di. 7,8 O da anɛ wadmaani tis Ejura-Sekyedumase constituency. Ba da vɔɔt o ka o lieb wadmaan constituency kaŋa ni fourth nɛ fifth parliament of the fourth Republic of Ghana.

## Vɔɔtʋg
Ba da vɔɔt Mohammed ka o an wadmaani tis Ejura-Sekyedumase constituency bɛ Ashanti Region sʋʋlim, Ghana la yiiga nɛ yʋʋm tusa ayi nɛ anaasi (2004) Ghana wʋsa vɔɔtʋg la ni.O da zienɛ National Democratic Congress nɔba zugʋ nya ka di. O constituency da paasi atan (3) banɛ ka National Democratic Congress da di Ashanti Region yi kʋgʋs pistan nɛ awai (39) pʋʋgin. National Democratic Congress da di kʋgʋs biela nwɛnɛ kʋgʋs piswai nɛ anaasi (94) yi kʋgʋs kɔbisyi nɛ pistan pʋʋgin (230 seats). O da paam vɔɔt tusa piinɛ ayɔpɔi nɛ pisnu nɛ anii (17,058) yi vɔɔt tusa pistan nɛ atan, kɔbisnaasi nɛ pisnaasi nɛ anii (33,448) pʋʋgin. Nɛ da zɛmnɛ nɛ vɔɔt pisnu nɛ yinne kɔbiga pʋʋgin (51%) yi vɔɔt la wʋsa pʋʋgin. Ba da vɔɔt o ka bas Raymond Abuska onɛ bɛ Peoples' National Convention, Richard Ofori Dwamena onɛ bɛ New Patriotic Party, Mathias N. G. Naala onɛ bɛ Convention People's Party nɛ Dominic Kwabena Anomah B. independent candidate. Bama da paamnɛ kɔbistan nɛ pisi nɛ anaasi (324), tusa piinɛ atan, kɔbisyuobʋ nɛ anii (13,608), kɔbisyi nɛ pisnaasi (240) nɛ tusa, kɔbisyi nɛ piinɛ nii (2,218) nwɛnɛ ba yʋda la dɔl taaba siem la. Dinɛ ka ba da paam la zɛmnɛ nɛ vɔɔt yinne kɔbiga pʋʋgin (1%), vɔɔt pisnaasi duali ayɔpɔi kɔbiga pʋʋgin (40.7%), nɛɛm duali ayɔpɔi kɔbiga pʋʋgin (0.7%) nɛ ayuobʋ duali ayuobʋ kɔbiga pʋʋgin (6.6%) nwɛnɛ ba yʋda la dɔl taaba siem la vɔɔt la wʋsa pʋʋgin.

Yʋʋm tusa ayi nɛ anii la ni (2008), o da zien National Democratic Congress nɔba zugʋ lɛn di constituency kʋk la. O constituency da paasi atan (3) banɛ ka National Democratic Congress da di Ashanti Region yi kʋgʋs pistan nɛ awai (39) pʋʋgin. National Democratic Congress da di kʋgʋs biela nwɛnɛ kʋgʋs kɔbiga nɛ piinɛ atan (113) yi kʋgʋs kɔbisyi nɛ pistan pʋʋgin (230 seats).  O da paam vɔɔt tusa pisi, nɛ pistan nɛ anii (20,038) yi vɔɔt la wʋsa an tusa pistan nɛ anii, kɔbisyuobʋ nɛ piinɛ anii (38,618) dinɛ zɛm nɛ pisnu nɛ yinne dual pisnii nɛ awai kɔbiga pʋʋgin (51.89%) yi vɔɔt la wʋsa pʋʋgin. Ba da vɔɔt o ka bas Dr. Josuah Ayarkwa onɛ bɛ New Patriotic Party, Patrick K. Konadu onɛ bɛ People's National Convention, K.K. Nti Oliver onɛ bɛ Democratic Freedom Party, Joseph Snwok Lambon onɛ bɛ Convention People's Party nɛ Yusif Mohammed Kpajal onɛ an independent candidate. Nimbama da paamnɛ vɔɔt tusa piinɛ ayɔpɔi, kɔbistan nɛ piinɛ ayi (17,312), kɔbisyi nɛ piinɛ anii (218), kɔbiga nɛ pistan nɛ ayuobʋ (136), kɔbistan nɛ pisyɔpɔi nɛ ayuobʋ (376) nɛ kɔnisnu nɛ pistan nɛ anii (538) nwɛnɛ ba yʋda la dɔl taaba siem la. Ba vɔɔt la kanl kɔbiga pʋʋgin zɛmnɛ nɛ pisnaasi nɛ anaasi dual pisnii nɛ atan (44.83%), nɛɛm dual pisnu nɛ ayuobʋ (0.56%), nɛɛm dual pistan nɛ anu (0.35%), nɛɛm dual piswai nɛ ayɔpɔi (0.97%) nɛ yinne dual pistan nɛ awai (1.39%) nwɛnɛ ba yʋda la tun taaba siem la.

## Mɛŋ bɛllim
Mohammed anɛ Mɔr. O mɔr pʋa nɛ biisa ayuobʋ.

## Gbanvɛɛnsa